cyanic-selkie/wikianc huggingface dataset:
גאורגיוס גריבס
במלחמת העולם השנייה ואחריה
עם פרוץ מלחמת העולם השנייה הוצב במחלקת המבצעים של המטה הכללי היווני על מנת לתכנן את ההגנה על צפון המדינה. עם פרוץ מלחמת יוון-איטליה פעל בחזית אלבניה כראש מטה הדיוויזיה השנייה. בעת כיבוש יוון על ידי מעצמות הציר, הקים גריבס את ארגון הגרילה "אורגנוסיס חִי" (Οργάνωσις Χ), ארגון לאומני-יווני של אנשי צבא יוונים ימניים, שהתנגדו לכיבוש. חבריו עסקו בריגול עבור בנות הברית ומעשי חבלה קטנים נגד כוחות הכיבוש. באירועי דצמבר 1944 ביוון, נלחמו אנשי הארגון, עם נשק שגנבו מהגרמנים הנסוגים, לצד כוחות בריטיים ומלוכנים יוונים נגד הקומוניסטים היווניים.
שנות הסכסוך הקפריסאי
בשנת 1964, על רקע התלקחות הסכסוך הקפריסאי בין קפריסאים יוונים לבין קפריסאים ממוצא טורקי, שב גריבס לאי על מנת לקחת פיקוד על הכוחות היוניים. תחת פיקודו פעלו גם יחידות שנשלחו מיוון כהגנה מפני פלישה טורקית אפשרית. ב-15 בנובמבר 1967 פקד גריבס על פעולה נרחבת נגד יעדים קפריסאים-טורקים בלרנקה, ניקוסיה ולימסול שגרמו להרג של 27 קפריסאים-טורקים. הדבר הוביל לאולטימטום של טורקיה בעקבותיו הסיגה יוון את כוחותיה מהאי וגנרל גריבס אולץ לשוב ליוון.
הארי הולה
ביוגרפיה בדיונית
הוא שוטר במפלג הפשיעה האלימה של משטרת מחוז אוסלו, ונמצא בקשר עם תושבים בעיר ממגוון רקעים. מסתבך מפעם לפעם בתגרות ידיים, ולעיתים פועל בניגוד לחוק במאמציו לפענח פשע. בעקבות תקרית בספר "איש השלג" האמה באחת מידיו הוחלפה בתותב מטיטניום.
הארי קיבל הדרכה מיוחדת בשיטות תשאול ובכלי ירייה ב-FBI. התנהגותו החריגה מובילה לעימותים בינו לבין הממונים עליו ועמיתיו. ביארנה מולר, המפקדת של משטרת מחוז אוסלו, נדרשה פעמים רבות להגן עליו מפני פיטורים, משום שהעריכה שהוא בלש מבריק החיוני בחקירות מסוימות. הארי מקורב לעמיתיו ביאטה לון וביורן הולם, שניהם מהמחלקה לזיהוי פלילי, קטרינה בראט וגונאר האגן. כישוריו של הארי הביאו להזמנתו כיועץ בערים אחרות ובמדינות אחרות. בספר הראשון בסדרה, "העטלף", הוא מוזמן לסידני שבאוסטרליה על מנת לסייע למשטרה הפדרלית של אוסטרליה. בספר השני בסדרה, "התיקנים", הוא נקרא לתאילנד, כדי לחקור את רצח השגריר הנורווגי.
טראוויס
היסטוריה
האלבום שאחריו, שגם הוא הצליח היה "The invisible band" שמתוכו יצאו הלהיטים "Sing", "Side" ו-"Flowers In The Window", שגם ממנו כל הסינגלים נכנסו ל-20 הגדולים, ו-Sing אף סיים את המצעד השנתי במקום השלישי, וזכור בעיקר בזכות הקליפ הביזארי שלו, הכולל מלחמת אוכל.
קלמודולין
בשנת 1980 החוקר ווטרסון (Watterson) דיווח לראשונה על רצף חומצות האמינו המלא של קלמודולין. התקדמות זו חלה לאחר שבשנות ה-70, עשו כרומטוגרפיה של קלמודולין, אשר הובילה להצלחה בבידוד וניקוי של חלבונים קושרי קלמודולין והבנת המכניזם של קלמודולין.
פול ת'אגארד
בפילוסופיה של המדע, ת'אגארד מדבר על עבודתו ועל השימוש במודלים חישוביים בהסבר מהפכות מושגיות; תרומתו המובהקת ביותר לתחום היא מושג הקוהרנטיות ההסברתית, אותו יישם על בסיס מקרים היסטוריים. הוא מושפע מאוד מפרגמטיסטים כמו צ'ארלס פרס, ותרם לחידוד רעיון ההסקה להסבר הטוב ביותר.
מנו גבע
ביוגרפיה
בדצמבר 1988 הקים את חברת "מדגם ייעוץ ומחקר", ומאז הוא משמש כמנכ"ל החברה, אליה הצטרפה בשנת 2013 ד"ר מינה צמח.
בשנת 1999 הופיע לראשונה בערוץ הראשון במשדר הבחירות המרכזי במסגרת "מדגם הקלפיות", אותו ביצע באמצעות מודל סטטיסטי מבוסס כריית נתונים לניבוי תוצאות בחירות, פרי הגותו. בין היתר, הופיע גבע באופן קבוע במשדר הבחירות המרכזי בערוץ הראשון, בשנים 2001, 2003, 2006, 2009 ו-2013.
זטא בשור
ζ בשור הוא הכוכב הרביעי בבהירותו בקבוצת הכוכבים שור עם בהירות נראית מדרגה 3. הכוכב מייצג את אחת מקרני השור כאשר השנייה מיוצגת על ידי הכוכב אל-נאת'. למרות שהוא בולט יחסית ומייצג חלק משמעותי בקבוצה, לא זכה הכוכב לשם משלו. במרחק זוויתי של כמעלה מצפון-מערב לכוכב נמצאת ערפילית הסרטן. בשל קרבתו אל מישור המלקה מוסתר ζ בשור לפעמים על ידי הירח ולעיתים נדירות על ידי כוכב חמה ונוגה.
תכונות
ζ בשור הוא תת-ענק כחול מסוג ספקטרלי B1 IVe (לפעמים מסווג גם כענק כחול מסוג ספקטרלי B4 III), מסתו כ-11 מסות שמש, רדיוסו כ-5.5 רדיוסי שמש, טמפרטורת פניו כ-19,300 קלווין והוא מאיר בעוצמה של פי 1,000 מעוצמת ההארה של השמש באור נראה, אך בשל טמפרטורת פניו הגבוהה רוב קרינתו היא בתחום העל-סגול כך שעוצמת ההארה הכוללת שלו היא לפחות פי 4,000 מעוצמת ההארה של השמש. מהירות הסיבוב של הכוכב על צירו גבוהה מאוד והיא לפחות 320 קילומטר בשנייה, וכתוצאה מכך הכוכב מעיף מפניו חומר היוצר דיסקה המקיפה אותו. הדיסקה מתחממת מהקרינה של הכוכב ופולטת קרינה תת-אדומה וכן ספקטרום פליטה של מימן (המצוין בתוספת e לסוג הספקטרלי). באמצעות זיהוי הקוטר הזוויתי של מקור הקרינה הזאת ניתן להעריך שגודלה של הדיסקה היא בין פי 8 לפי 11 מקוטרו של הכוכב, כלומר רדיוסה הוא בין 44 ל-60 רדיוסי שמש. אירועי זריקת החומר מפני הכוכב אל הדיסקה יוצרים שינויים בבהירותו של הכוכב ולכן הוא מסווג כמשתנה γ בקסיופאה.
ζ בשור B
ζ בשור B לא ניתן לצפייה ישירה בשל קרבתו אל ζ בשור A ובשל הבדלי הבהירות ביניהם. מהשינויים במהירותו הרדיאלית של ζ בשור A הוסקו נתוני המסלול של השניים ומהם מסתו של ζ בשור B, המוערכת בכ-0.94 מסת שמש. מכיוון שמסתו של ζ בשור B קטנה בהרבה ממסתו של ζ בשור A, סביר להניח שהוא נמצא בשלב התפתחות מוקדם יותר, כלומר שמדובר בכוכב הסדרה הראשית. אם כן, אז מדובר בכוכב הסדרה הראשית צהוב מסוג ספקטרלי G4 V עם רדיוס של כ-0.95 רדיוס שמש וטמפרטורה של כ-5,700 קלווין. לכוכב כזה עוצמת הארה של כ-85% מעוצמת ההארה של השמש השקולה ממרחקה של המערכת לבהירות מדרגה סביב 10.
מאמין וזורע
קרן  מאמין וזורע יוסדה בגוש קטיף בתקופה שקדמה לתוכנית ההתנתקות, במטרה לאפשר לחקלאי גוש קטיף להמשיך לעבוד בחממות ובשדות. הקרן נוצרה לאור סירוב הבנקים לתת אשראי לחקלאים, אשר לפי תוכנית ההתנתקות אמורים היו לאבד את כל אדמתם וגידוליהם. לקרן נאספו מעל ל-10 מיליון שקלים מתרומות הציבור, ורבים מהם הועברו לחקלאים, שהמשיכו לזרוע עד ל"דקה התשעים". לאחר ביצוע תוכנית ההתנתקות נשארו בקרן כספים רבים, שהופנו לתמיכה בחקלאים המפונים ובמוסדות אחרים שנפגעו מהפינוי.
מייסד הקרן, הרב בניה ליפשיץ מישיבת ההסדר נוה דקלים, הקים אותה מתוך כוונה לסייע למאבק בתוכנית ההתנתקות, על מנת לשדר תחושה של "עסקים כרגיל" ולמנוע התרוקנות הגוש חודשים רבים לפני ביצוע התוכנית, עקב עזיבת החקלאים.
נשים עושות סרטים
נשים עושות סרטים (באנגלית: Women Make Movies, WMM) היא עמותה למדיה אמנותית פמיניסטית המבוססת בניו יורק. העמותה נוסדה על ידי אריאל דוהרטי ושילה פייג', ובהצטרפותה של דולורס ברגוסקי, WMM הייתה לקולקטיב ההפקה הפמיניסטי הראשון, שנוצר מתוך סדרת מפגשי Women's Liberation (שחרור נשים) שהתקיימו ברחבי ניו יורק בספטמבר 1969. עד ל-1973, הן כבר הפיקו ארבעה סרטים. ב-1972 הרחיבו דוהרטי ופייג' את הפעילות של הארגון לסדנה קהילתית, בה התאפשר לנשים ללמוד את אמנויות הקולנוע. שירות ההפצה גם הוקם בתקופה זו. באמצע שנות ה-70 נפתחה העמותה לחברות, והתקיימו הקרנות והפצה של עבודת החברות בעמותה. בתחילת שנות ה-80 שינה הארגון את המיקוד להפצת סרטים עצמאיים של נשים ועל נשים. WMM מספקת גם סיוע בהפקה לבמאיות.
הכרה
סרטים שמופצים על ידי WMM הוקרנו בפסטיבלים ברחבי העולם, לרבות בפסטיבל הסרטים סאנדנס, פסטיבל קאן, פסטיבל אידפא (IDFA)., ופסטיבל הסרטים של אתונה הסרטים זכו בפרסים, כגון פרס חבר השופטים בסאנדנס (The Greatest Silence: Rape in the Congo ו-Rough Aunties), פרס אוסקר (Love & Diane), פרס אמי (Quick Brown Fox: An Alzheimer’s Story), וכן בפרס פיבודי (Sisters in Law). ב-2011, WMM זכתה בפרס מפסטיבל הסרטים של אתונה על עבודתן היוצאת מן הכלל בהפצת סרטים של ועל נשים.
מנשה (מחזה)
ביאשי
הבכורה הייתה ב-12 במרץ 1901 על בימת התיאטרון הממלכתי של יאשי.
אחרי מות מנשה
אחרי מותו של רונטי רומאן, ב-1915, פרסם אדריאן וראה מחזה המשך בשם "אחרי מות מנשה" (ברומנית: Dupa moartea lui Manasse) המציב את הדמויות במרחק של עשר שנים, לאחר מותו של מנשה. מחזה זה מתמקד באווירה האנטישמית ויוצר דרמה הנובעת מהיותו של המשפטן הרומני נשוי ליהודיה, מכשול ענק ביכולתו להתקדם.
המלך העליון של אירלנד
טבעה של המלוכה הקדומה היה מקודש. בכתבים המוקדמים תוארו מלכים שנשאו את אלת הריבונות, היו חסרי כל פגם ואכפו את הסמכויות הסמליות.
יעקב וינרוט
קריירה
וינרוט ייצג את אליעזר ברלנד אך לאחר שנחשף לפשעיו הסדרתיים הוא חדל מלייצגו.
חיים אישיים
וינרוט התגורר ברמת גן. היה נשוי עד לפטירתו לג'יזל, ילידת בלגיה, ולהם שישה ילדים. בניו, עורכי הדין דובי וזאבי שותפים במשרדו, ובנו יחיאל, שהיה שותף אף הוא, עומד בראש המשרד אחרי מותו. בנו דובי היה נשוי לחני וינרוט. אחיו, עורך הדין אברהם וינרוט, היה שותף במשרדו במשך 25 שנה עד שהקים משרד עצמאי. וינרוט סיפק שירותים משפטיים בחינם למעוטי יכולת.
וינרוט חי על התפר שבין העולם הדתי-חרדי לציבור הישראלי-חילוני. בראיון בשנת 2014 אמר:.
ג'ון נאן
ביוגרפיה
בשנת 1975 זכה בתחרות אירופה לצעירים. בשנת 1978 השיג דרגת רב-אמן ובשנת 1979 היה לאלוף בריטניה.
נאן מפרסם ספרי שחמט שזוכים להצלחה ולהערכה רבה. "סודות שחמט של רב אמן" זכה בפרס ספר השנה של אגודת השחמט של בריטניה לשנת 1988 וספרו "המשחקים הטובים ביותר" זכה בפרס בשנת 1995.
מקהלת העפרוני
בשנת 2002 זכתה המנצחת מיה שביט בפרס שרת החינוך ע"ש פרנק פלג, על עבודה אמנותית ברמה גבוהה במשך עשרות שנים.
שרונה (מושבה)
מלחמת העולם השנייה
עם תחילת המלחמה ולאחר גיוס הגברים לצבא הגרמני נותרו בשׂרונה 383 תושבים. הבריטים הפכו את המושבה למחנה מעצר, מחנה 4, שעליו שמרו כ-100 נוטרים יהודים וקצינים בריטים. בית החולים הגרמני ביפו על צוותו, בני משפחת וגנר הועברו למחנה. עם ההידרדרות הצבאית במצב בעלות הברית בחזיתות הוגלו חלקם לאוסטרליה ולגרמניה במסגרת חילופי אזרחים. בנובמבר 1943 ביטל הנציב העליון את קיומה של המועצה המקומית. כ-15 מתושבי שׂרונה שהתגייסו לצבא הגרמני נהרגו במלחמה. לקראת סוף המלחמה נותרו בשׂרונה כ-40–50 תושבים שרוכזו במספר מבנים.
לאחר קום מדינת ישראל
לאחר קום מדינת ישראל הפכה שׂרונה בהשפעתו הישירה של דוד בן-גוריון לקריית הממשלה, היא "הקריה". ב-1955 עבר המטכ"ל מרמת גן לקריה. בחלקה הדרומי התמקמו משרדי הממשלה. במבנה בית הספר של המושבה הוקם בית יולדות (הוא בית היולדות הקריה), ששימש כבית היולדות המרכזי של אזור תל אביב, ונסגר ונהרס ב-1997. במשך עשרות שנים שימשו הבתים הישנים את הממשלה, את המטה הכללי ואת צה"ל, עד שבלחץ גופים ירוקים והמועצה לשימור אתרים הוחלט לשחזרם ולשמרם. ספריית מחנה רבין ששכנה ברחוב דוד אלעזר נהרסה לצורך הזזת בית העם. בחודש יולי 2015 נפתח השוק המרכזי של שרונה.
בינוי ושימור מתחם שׂרונה
ב-2012 החלו עבודות הקמת פארק שׂרונה בתכנון משרד אדריכלי נוף דן צור ליאור וולף. באותה העת גם החלו עבודות שימור מבנים מסיביות של שׂרונה, על ידי משרד אדריכלים בר אוריין והאדריכל אמנון בר אור. בשנת 2014 נפתח המתחם מחדש בשם: גני שׂרונה לקהל הרחב. במבני הטמפלרים יש מגוון מסעדות, חנויות בוטיק ומוזיאונים. לאחר מאבק ממושך מצד ארגוני הירוקים לשמר את אנטנת המוסד ההיסטורית ששימשה את המוסד בשנותיה הראשונות של המדינה הוחלט לשפץ ולשמר את האנטנה במתחם. בחלק הדרומי של המתחם נמצאים שלושה מגדלי שרונה, פרויקט מגורים שבקומות הקרקע שלו נפתח ביולי 2015 שוק שׂרונה. אולפני רשות השידור הנמצאים בצידו המערבי של המתחם תופסים כ-% 30 משטח המושבה ועומדים לפני פינוי לטובת פרויקט נדל"ן. בסיס מחנה רבין בחלקה הצפוני תופס 10% משטח המושבה. מרכז המבקרים של שׂרונה הוקם במבנה חדש ששוחזר במדויק לפי הדגם של האיטליז המשפחתית שהייתה במושבה. בין שני היקבים הטמפלרים בסוף רחוב דוד אלעזר יש מנהרה תת-קרקעית החצובה בסלע הכורכר ונקראת "מנהרת הטמפלרים".
ב-8 ביוני 2016 אירע פיגוע הירי בשׂרונה מרקט, שבו נרצחו על ידי מחבלים פלסטינים ארבעה בני אדם ו-16 נפצעו.
פגיעה בחוט השדרה
בישראל
מאז 2005, מתגלים 20 עד 30 מקרים חדשים (למיליון אנשים) של פגיעה בחוט השדרה בישראל, כאשר 82% מהם גברים. כ-35% מהמקרים נגרמים כתוצאה מתאונות דרכים, ואחרים בגלל פציעה מבצעית, נפילות ותאונות ספורט.
ההשפעות של פגיעה בחוט השדרה
בנוסף לאובדן פעילות מוטורית או תחושתית מתחת לאזור הפגיעה, יש כאלה הסובלים מסיבוכים נוספים כתוצאה מהפגיעה:
טיפול
טיפול בפגיעות חמורות בחוט השדרה מערבת שימוש במנה גבוהה של מתילפרדניזולון במידה והפגיעה התרחשה בפרק הזמן של שמונה שעות. ההמלצה מבוססת על "מחקרי פגיעות חוט שדרה אקוטיים" 2 ו-3 (NASCIS). טיפולים נסיוניים, כגון טיפול בתאי גזע מבוצעים ברחבי העולם, אך הוכחות מדעיות חותכות ליעילותם אינן עדיין בנמצא.
מאוריצהאוס
מבנה המוזיאון נבנה במאה ה-17, עבור אציל בשם מאוריץ, ותוכנן על ידי הצייר יאקוב ואן קמפן. המבנה והאוסף הועבר לבעלותה של ממשלת הולנד בראשית המאה ה-19. האתר הוא אחד ממאה אתרי מורשת בהולנד.
כיתה י"א
ארצות הברית
בשיעורי אנגלית, תוכנית ההכנה-למכללה תכלול גם ספרות אמריקאית. לרוב, ספרות אנגלית נלמדת בשנה זו. בין הספרים הנלמדים נמנים ביבר הזכוכית, אות השני, ציד המכשפות, גטסבי הגדול, על עכברים ואנשים, הרפתקאותיו של האקלברי פין, ענבי זעם, ובין הסופרים הנלמדים נמנים ג'ונתן אדוארדס, אמי טאן ולוריין הנסברי.
הודו
בהודו, לאחר שסיימו את בחינות ה-Class X Boards, התלמידים בוחרים בזרם (תחום הדעת) שהם מעוניינים ללמוד.
סקוטלנד
בסקוטלנד, השנה החמישית (לחינוך תיכוני) או S5 היא אופציונלית, והתלמידים בה יעמדו לרוב ברמת "Higher", המהווה את דרישת הליבה לכניסה לאוניברסיטה. אחריה מגיעה השנה השישית והאחרונה (הידועה גם כ-S6), שגם אינה חובה. גיל התלמידים בכיתה זו נע בדרך כלל בין 16 ל-17.
יוון
ביוון, כיתה י"א נחשבת לשנה ב' של בית הספר התיכון (Δευτέρα Λυκείου – דֶּפְטֵרָה לִיקִיוּ). היא אינה שנת חובה מבחינת החוק, והיא קודמת לשנת הלימודים האחרונה בלימודי התיכון במדינה.
ספרד
מדעי הרוח/סוציולוגיה: לטינית ויוונית או סוציולוגיה וכלכלה, היסטוריה וספרות.
ניו זילנד
בניו זילנד, Year 12 היא המקבילה לכיתה י"א, והתלמידים בכיתה זו הם בני 16 או 17. זו השנה הרביעית של בית הספר התיכון והשנה השתים-עשרה של החינוך החובה במדינה. במהלך ה-Year 12, רוב התלמידים משלימים את השלב השני לקבלת התעודה הלאומית להישגים חינוכיים (NCEA), ההסמכה הלאומית העיקרית במדינה לתלמידי תיכון. סטודנטים בשנה זו בדרך כלל לומדים אנגלית (או מאורית) ולפחות חמישה מקצועות בחירה, כאשר מקצוע המתמטיקה מומלץ מאוד לבחירה.
פקיסטן
-מדע
פינלנד
בפינלנד יש שלוש שנות תיכון. כיתה י"א היא השנייה מביניהן.
המשטרה הירוקה
הצעת חוק איכות הסביבה, התשס"ח – 2008
הלשכה המשפטית של המשרד להגנת הסביבה הפיצה ב-29 במאי 2008 את תזכיר חוק אכיפה סביבתית, התשס"ח - 2008. מטרת החוק המוצע היא לעגן את תפקידו של מפקח הגנת הסביבה בחוק, ולהרחיב את אוסף הסמכויות הנתון לו לצורך אכיפת החקיקה הסביבתית, וכך לשפר ולייעל את האכיפה הסביבתית. עיקרי החוק המוצע:
בית ספר שדה עין גדי
בית ספר שדה עין גדי הוא בית ספר שדה הראשון בישראל. בית הספר נמצא על גבעה, צפונית לקיבוץ עין גדי, במרחק הליכה מאתרי שמורת עין גדי: נחל דוד, נחל ערוגות, בית הכנסת העתיק בעין גדי והמקדש הכלכוליתי בגבעה שמעל הקיבוץ.
דינמיקה (מכניקה)
משיקולי אנרגיה
תחת אותם תנאי התחלה, שני הגופים נמצאים במנוחה באותו הגובה, כך שהאנרגיה במצב ההתחלתי היא 0. במצב הסופי, לגבי גוף 1: כאשר v היא מהירותו של גוף 1, h הוא הגובה שירד הגוף, ו־WT,1=-Th היא העבודה שביצע החבל על הגוף. באופן דומה, לגבי גוף 2: בהנחה שמהירות הגופים שווה, והמרחק אותו עברו שניהם שווה. במקרה זה, WT,2=+Th, בסימן חיובי, כי עבודת המתיחות שוות כיוון לתנועת גוף 2. מתוך שיקולי שימור אנרגיה, שזהה לתוצאה שקיבלנו משיקולי כוחות, אך ללא תלות מפורשת בזמן.
OpenSSH
הלקוח המתקשר לשרת ה-OpenSSH מאמת את זהותו באמצעות שם משתמש וסיסמה שניתנו לו במעמד ההרשמה לשרת. התעבורה בין הלקוח לבין השרת מוצפנת בשיטת RSA על ידי מפתח ציבורי (או טביעת אצבע ציבורית) ומפתח פרטי. ישנם מספר תוכנות ליישום הלקוח של ה-openSSH המאפשרות חיבור SSH גם ממערכות הפעלה אחרות. כברירת מחדל משמש פורט 22 לתעבורה של פרוטוקול SSH.
כל מה שרצית לדעת על מין (ולא העזת לשאול)
מבנה הסרט
הקרדיטים בתחילת ובסיום הסרט מוצגים על רקע צילומי כמות גדולה מאוד של ארנבים לבנים, לרקע השיר "Let's Misbehave" של קול פורטר.
האם הממצאים של רופאים ומרפאות שעורכים מחקרים וניסויים בנושא מיניות הם מדויקים?
החוקר ויקטור (וודי אלן), והעיתונאית הלן לייסי (הת'ר מק'ריאה), מבקרים את ד"ר ברנרדו (ג'ון קרדין), מדען שעבד בעבר עם מאסטרס וג'ונסון, אבל עכשיו יש לו מעבדה משלו, ואפילו עוזר מעבדה בשם איגור. לאחר שהם עדים לסדרה של ניסויים מוזרים המתנהלים במעבדה, ומגיעים למסקנה כי המדען הוא אדם מטורף. המדען מתכנן לבצע מחקר בהלן ועקב כך ויקטור והלן מנסים לברוח מהמקום. הקטע מסתיים בסצנה שבה שַד ענק, שנוצר על ידי המדען, מטיל אימה על חבל ארץ כפרי. החלק הראשון של הקטע הוא פרודיה על הסרט Bride of the Monster של אדוארד ווד, בעוד החלק השני הוא פרודיה על הסרט The Blob.
בריטפופ
מקורות השפעה
מעבר להשפעות אלה, ההשפעה המיידית והברורה ביותר על הבריטפופ הייתה הסצנה המוזיקלית שפרחה במנצ'סטר, ושבאה לידי עיקר ביטויה באלבום הבכורה המצליח של להקת הסטון רוזס, שנקרא כשם הלהקה. אלבום זה שילב פופ, דאנס ופסיכדליה, והצליח לעורר מחדש את הרוק הבריטי הפופולרי. הצלחתו האדירה של אלבום זה סללה את הדרך לייסודן של רבות מלהקות הבריטפופ, שמצאו לעצמן נקודת התייחסות ומשען קרובה ומעודדת. ב-27 במאי 1990 ערכו הסטון רוזס הופעה ב- Spike Island, שמשכה אליה כ-30,000 בני נוער והיוותה למעשה, את יריית הפתיחה של עליית הבריטפופ.
השיא: אואזיס, בלר ופאלפ (1996-1994)
באוגוסט 1995 הוציאו שתי הלהקות סינגלים חדשים באותו שבוע: בלר שחררו את Country House ואואזיס שחררו את Roll With It. אירוע זה משך את עין הציבור והמדיה, והגיע אפילו לחדשות ה-BBC. בקרב המתוקשר הזה ניצחו בלר: הסינגל שלהם מכר 274,000 עותקים והגיע למקום הראשון, ואילו הסינגל של אואזיס מכר 216,000 עותקים והגיע למקום השני. אולם, בסופו של דבר אואזיס ניצחו ב"מלחמה": אלבומם השני - ‎(What's The Story) Morning Glory?‎ - הביס במצעדי המכירות את אלבומם החדש של בלר - The Great Escape - ביחס של 1:4. כתוצאה מכך, אואזיס הפכו ללהקה המצליחה ביותר בממלכה, הסינגלים החדשים שלהם - Wonderwall ו-Don't Look Back In Anger - העפילו לראש מצעד המכירות, והם אף נהנו מהצלחה בארצות הברית. גם כיום, האלבום השני של אואזיס נחשב לאחד מהאלבומים שהצליחו ללכוד, כמו בקפסולת זמן, את התחושה ברחובות ואת מהותו של הבריטפופ.
הנפילה (2000-1999) והגל השני של הבריטפופ (2001-ההווה)
עם סוף המאה העשרים, תשו כוחותיו של הבריטפופ, והוא נתפש כזרם שמיצה את עצמו וששיאו מאחוריו. את מקומו תפסו הרכבי וזמרי הפופ שהלכו והשתלטו על מצעדי הלהיטים.
סוויד המשיכו לפעול, והוציאו שני אלבומים נוספים, אך בסופו של דבר התפרקו ב-2003. פאלפ הוציאו את אלבומם האחרון We Love Life ב-2001, ולאחר מכן יצאו להפסקה ממושכת. הוורב התפרקו כבר ב-1999, לאחר ריבים ממושכים ומתוקשרים בין חברי הלהקה. אולם, סופרגראס המשיכו להוציא אלבומים ולהנות מפופולריות, אף כי אלבומיהם החדשים נטשו את הסגנון הקליל והאנרגטי שאפיין את אלבום הבכורה שלהם - I Should Coco, שיצא ב-1995. רדיוהד, שקשרם לבריטפופ מעולם לא היה איתן במיוחד, התרחקו ממנו לחלוטין, והוציאו אלבומים שזכו לשבחיהם של מבקרי המוזיקה.
התזמורת הסימפונית הישראלית ראשון לציון
היסטוריה ופעילות
איכותה של התזמורת זוכה למוניטין גבוה ברמה הבינלאומית והיא עורכת סיורים בעולם, הן כתזמורת האופרה והן כתזמורת סימפונית עצמאית. באוקטובר 2018 קיימה התזמורת סיור קונצרטים מוצלח במקסיקו. קדמו לנסיעה זו סיורים נוספים בסין ומסע קונצרטים בארגנטינה, ברזיל ומדינות נוספות בדרום אמריקה, שכל אחד מהם זכה להצלחה רבה והוביל לסיורים נוספים ברחבי העולם.
קראוות בני זייד
אטימולוגיה
קראוות בני זייד קרוי על שמו של השבט הערבי בני זייד, שהשתקע בעיר לאחר הניצחון האיובי המוסלמי, נגד הצלבנים בשנת 1187. המילה "קראוות" בשם בכפר מקורה מהמילה הערבית "קרן", שפירושה "נקודה מרכזית", ומתייחסת לכך ששהכפר ממוקם בין הערים הגדולות שכם, יריחו וירושלים. ייתכן כי מקור השם "קראוות" בשם האזור המכונה במשנה "קרותים", ומקובל שמשמעותה "קרותיים" כלומר בין שתי הקריות, כלומר ערים. יש גם דעות כי המילה "קראוות" מקורה במילה "קירה", שפירושה "מקום שמכבד אורחים". לדברי פלמר, השם הוא "העיירות של בני זייד, במחוז בני זייד".
האי סוויינז
היסטוריה
האירופאי הראשון שהגיע לאי סוויינז היה כנראה הנווט הפורטוגזי פדרו פרננדז דה קוויריוס (Pedro Fernandes de Queirós) שגילה אותו ב-2 במרץ 1606. הוא קרא לו "אי האנשים היפים" (בספרדית: Isla de la Gente Hermosa).
יעל דיין
ביוגרפיה
יעל דיין נולדה בנהלל לרות ומשה דיין. אחותם הגדולה של אהוד ואסי. בגיל עשר עברה יחד עם משפחתה לגור בירושלים. בשנת 1952 נשלח אביה ללמוד בבית הספר לקצינים בכירים באנגליה ואמה הצטרפה אליו. בתקופה זאת חייתה בבית סבה וסבתה, ולאחר מכן עברה לגור ברמת גן. בגילאי 12–16 למדה בתיכון חדש בתל אביב. כנערה כתבה שירים וכתבות לעיתונים שונים, בהם מעריב ודבר. יחסיה עם "עורך שבועון שערורייתי ורב תפוצה" יצרו שערורייה משפחתית. כאשר מונה אביה לרמטכ"ל, עברה לגור בצהלה, בית הקבע של המשפחה. בתחילת שירותה בצה"ל סיימה קורס מ"כיות, ובהמשך שירתה כקצינה בדרגת סרן בדובר צה"ל. השכלתה העל תיכונית כוללת שלוש שנים של לימודי יחסים בינלאומיים באוניברסיטה העברית בירושלים ללא קבלת תואר ולימודי מדעי החיים באוניברסיטה הפתוחה.
קווין בורלה
הישגים ספורטיביים
לאחר האולימפיאדה עברו האחים בורלה לארצות הברית, והחלו להתאמן באוניברסיטת מדינת פלורידה שבטלהאסי. באליפות ה-NCAA סיים קווין במקום הרביעי בריצת 400 מטר, בעוד שז'ונתן סיים במקום הראשון תוך שהוא שובר את שיאו הלאומי של קווין, ומעמיד אותו על 44.78 שניות. השניים היו שותפים לזכייתה של נבחרת השליחים של אוניברסיטת מדינת פלורידה במדליית הזהב במירוץ השליחים.
באליפות העולם שנערכה בברלין ב-2009 לא הצליח לשחזר את התוצאות שהשיג. הוא העפיל לשלב חצי הגמר, וסיים במקום ה-12. נבחרת השליחים הבלגית (ממנה נעדר ז'ונתן עקב פציעה), סיימה במקום הרביעי. מיד לאחר האליפות סבל בורלה משבר מאמץ בעצמות שורש הרגל, אותה פציעה ממש ממנה סבל אחיו שבועות ספורים קודם לכן.
אלי האנה
חיים אישיים
האנה היה נשוי פעמיים, ולו שתי בנות מאשתו הראשונה והשנייה.
שבתי דונולו
קורות חייו
בהיותו בן שתים-עשרה (בט' בתמוז ד'תרפ"ה, 4 ביולי 925) נשבה דונולו בידי ערבים מהשושלת הפאטמית שכבשו את עיר מולדתו אוריה ונפדה על ידי הקהילה היהודית בטאראנטו. לבו נמשך אחרי הרפואה והאסטרונומיה, והוא נודע כרופא מומחה.
הסמאשינג פאמפקינס
האלבום Mellon Collie and the Infinite Sadness: 1995-1997
במהלך ההפסקה שנטלו חברי הלהקה, עבד קורגן במרץ ולפי הצהרות שנשמעו בראיונות שונים, כתב 56 שירים לערך, שנועדו לאלבומה הבא של הלהקה. בהמשך לשטף היצירתיות, שבו הפאמפקינס לאולפן ההקלטות עם המפיקים אלן מולדר ומארק אליס, המוכר בכינוי פלוּד, כדי לעבוד על אלבום אותו כינה קורגן "The Wall של דור ה-X" - השוואה לאלבום הקונספט הכפול והמפורסם של Pink Floyd.
שירים רבים שלא נכנסו ל-Mellon Collie הגיעו בהמשך לאוזני הציבור כבי-סיידס בסינגלים ולבסוף, נאספו במארז התקליטורים The Aeroplane Flies High. חברת התקליטים האחראית, Virgin Records, התעתדה תחילה להגביל את ההפצה ל-200,000 עותקים, אך שיווקה עותקים נוספים לאחר שהמלאי אזל, עקב דרישת שוק גבוהה.
השנים שלאחר הפירוק: 2001-2004
בנוסף להשתתפותו ב-Zwan, ייסד ג'ימי צ'מברלין פרויקט רוק אלטרנטיבי - פיוז'ן בשם The Jimmy Chamberlin Complex. במסגרת הפרויקט, יצא ב-2005 האלבום Life Begins Again, בו התארח קורגן כסולן בשיר "Lokicat". ג'יימס איהא הצטרף כגיטריסט ללהקה A Perfect Circle וניגן עמה בסיבוב ההופעות לאלבום Thirteenth Step ובאלבום eMOTIVe משנת 2004. איהא לקח חלק בפרויקטים נוספים כמו Team Sleep של צ'ינו מורנו, חבר הלהקה Deftones, ו-Vanessa and the O's, שאלבומם זכה לביקורות נלהבות. כמו כן, הוא המשיך לעבוד עם חברת התקליטים שפתח במשותף עם מוזיקאים נוספים, שנקראה Scratchie Records. דרסי רצקי לא הופיעה בציבור או התראיינה מאז עזיבתה את הלהקה בשנת 1999. ב-25 בינואר 2000, היא נעצרה בעקבות רכישה לכאורה של שלוש מנות של קראק. האשמות בוטלו בהמשך, לאחר שהשלימה בהצלחה תוכנית לגמילה מסמים, בהתאם לצו בית משפט.
וידאו קליפים
במהלך שנות פעילותם, לא נחסכו שבחים מהסמאשינג פאמפקינס על היותם "אחראים לכמה מהקליפים הבולטים והמרשימים ביותר של שנות התשעים" וכן על כך ש"ניגשו להפקת קליפים מנקודת מבט אמנותית, ולא ממניעים שיווקיים ותו לא". בשנת 2001, בשידור מיוחד של ערוץ MTV לרגל 20 שנים להיווסדו, צוינו לשבח הפאמפקינס וכן ה-Nine Inch Nails, בגין כך שהתייחסו במהלך שנות ה-90 לקליפים מוזיקליים כאל צורה של אמנות. קורגן אמר, כי "באופן כללי התנגדנו למסורת הקליפים השבלוניים בערוץ, שבבסיסם מצולמים הרבה אנשים קופצים מסביב ודברים בסגנון הזה". הלהקה עבדה בשיתוף פעולה עם במאי קליפים ידועים, ביניהם קווין קרסלייק ("Cherub Rock"), סמאול בייר ("Bullet with Butterfly Wings"), ועל-פי רוב, יחד עם הצוות של ג'ונתן דייטון וואלרי פאריס ("Rocket", "1979", "Tonight, Tonight", "The End is the Beginning is the End", "Perfect"). קורגן, שנהג לעיתים קרובות להשתתף בתהליך יצירת הקליפים, ציין בנוגע לדייטון ופאריס כי "הרעיונות הראשונים שאני מעלה על הכתב נוטים תמיד לכיוונים אפלים יותר, והם תמיד לוקחים אותי לכיוון עדין וחביב יותר". קליפים דוגמת "Today", "Rocket" ו-"1979" שואבים השראתם מתרבות הבורגנות האמריקאית, על אף ההגזמה שניכרת בהם. הקליפים של הלהקה נוטים לרוב להימנע מעיסוק בפירושים המילוליים המשתמעים מהטקסטים. חריג בהקשר זה הוא הקליפ לשיר "Thirty-Three", שהסצינות המופיעות בו קשורות קשר הדוק למילות השיר.
פירדוסי
הוקרה והנצחה
בשנת 1934 צוין באיראן מילניום להולדתו של פירדוסי. החגיגות נערכו בערים משהד, טוס וטהראן ונמשכו כחודש. בין המוזמנים היו חוקרים ידועי שם מרחבי העולם, ביניהם יאן ריפקה, ולדימיר מינורסקי, ועוד רבים.
אחד המכתשים על פני כוכב חמה נקרא על שמו של פירדוסי.
צ'ארלס רוידס
חייו
ב-23 במאי התמנה לסגן אדמירל ברשימת הפרישה. רוידס מת באופן פתאומי מהתקף לב כשהיה נוכח בחזרה לנשף שטראוס במלון סבוי. מותו נקבע בבית החולים.
טום פלטצ'ר
תומאס 'טום' מייקל פלטצ'ר (באנגלית: Thomas 'Tom' Michael Fletcher; נולד ב-17 ביולי 1985) הוא זמר וגיטריסט בלהקת הפופ רוק הבריטית מקפליי (לצדם של דני ג'ונס, דאגי פוינטר והארי ג'אד), וכותב מרבית השירים של הלהקה.
ילדותו ונעוריו
פלטצ'ר נולד בהארו, לונדון, אנגליה, למשפחה ממעמד הפועלים. אביו, בוב פלטצ'ר עבד בחברת קודאק וניגן בלהקות מקומיות. אמו, דבי פלטצ'ר עבדה כמורה לילדים בעלי צרכים מיוחדים, ומגיל קטן תמכה ועודדה את אהבתו של טום למוזיקה. יש לו אחות קטנה בשם קארי הופ פלטצ'ר שהפיקה בלוגי וידאו למען יוטיוב והתחילה קריירת מוזיקה לאחרונה. כשהיה בן עשר, כיכב פלטצ'ר בתפקיד הראשי ב'אוליבר!' בפלדיום בלונדון לצד ג'ים דייל ששיחק את פייגן.
מקפליי
ב-2001 חתם טום על חוזה עם חברת התקליטים של באסטד: יוניברסל, יחד עם דני ג'ונס (גיטרה/קולות), לאחר שלא התקבל אל באסטד. המפיקים ערכו אודישנים למתופף ונגן בס, ודאגי פוינטר (בס/קולות רקע) והארי ג'אד (תופים) הצטרפו לטום ולדני והשלימו את הלהקה ב-2003. בנוסף הוא גם כתב את רוב המוזיקה של מקפליי, ביחד עם שאר חברי הלהקה. ג'יימס בורן (חבר להקת באסטד), חבר טוב של טום, מסייע לעיתים בכתיבת השירים ללהקה.
גזפרום
פעילות
בשנת 2002 הוזכרה החברה יחד עם קבוצה של חברות אחרות בתחום האנרגיה, ובראשן אנרון, כזוכות בפרס איג נובל (הסאטירי) על "אימוץ של המושג המתמטי של מספרים מדומים לעולם העסקים", וזאת בהקשר לשערורייה החשבונאית שהסתיימה בפשיטת רגל של אנרון.
גזפרום כספונסר ספורטיבי
ב-16 בספטמבר 2013 חתמה החברה על הסכם חסות ראשי עם פיפ"א ל-4 שנים החל מ-2015. באותה שנה נחתם הסכם חסות גם עם לבסקי סופיה מליגת העל הבולגרית בכדורגל.
דירקטוריון החברה
בדירקטוריון החברה חברים שרי ממשלת רוסיה כדוגמת שר המסחר והתעשייה, שר האנרגיה ושר החקלאות.
קו קלוקס קלאן
דור הקו קלוקס קלאן השני
המייסד של הקלאן השני, סימונס, צירף כ-12 ארגוני אחות. מארגני קלאן, שכונו Kleagles, החתימו מאות מצטרפים חדשים, ששילמו דמי חבר, וקיבלו תלבושות KKK בתמורה. הארגון שמר על חצי מהכסף ושלח את שאר הכסף לסניפים לאומיים. כאשר מארגן סיים לגייס אנשים במקום מסוים, הוא ארגן תהלוכה, שכללה לרוב צלבים בוערים ולעיתים הגישו את התנ"ך למטיף פרוטסטנטי מקומי. והמארגן עזב את העיירה עם הכסף. בתחילה התקשה סימונס לגייס תומכים וכסף, והקלאן נותר ארגון קטן באזור אטלנטה עד שנות ה-20. הקבוצה פרסמה כתבי עת שונים לתפוצה לאומית, כולל Searchlight, Imperial Night-Hawk ו-The Kourier.
דור הקו קלוקס קלאן השלישי
מספר פעילי קלאן הורשעו בפרשות רצח ידועות, דוגמת רצח ארבע הילדות בפיצוץ הכנסייה הבפטיסטית בבירמינגהאם, אשר התחולל ב-1963, כמו גם רצח פעילי זכויות האזרח במיסיסיפי, אשר התחולל ב-1964. עם זאת, יש המעריכים כי רוב מקרי הלינצ'ים והרצח כלל לא דווחו לרשויות אכיפת החוק, או שהושתקו באופן שיטתי וממוסד; על כן, לא הגיעו מעולם לידיעת הציבור הרחב או לאמצעי התקשורת.
ישעיהו זילברשטיין
ביוגרפיה
לצד עבודתו הרבנית, היה פעיל בלשכה המרכזית האורתודכסית בבודפשט, אליה היה נוסע מדי שבוע לעיסוק בענייני ציבור. היה מהלוחמים נגד הציונות והמזרחי, ופרסם כרוזים כנגדם. מאידך, חתם על "קול קורא" לרכישת קרקעות בארץ ישראל וקניית אתרוגים מארץ ישראל.
שדה לבן
שדה לבן בשפת חז"ל הוא שדה המיועד לגידולים נמוכי קומה ולא לעצים. השדה נקרא "לבן" בגלל היותו נקי מצל שחור, או משום שהגידולים בו בעלי צבע בהיר יחסית . שדה לבן שונה מ"שדה אילן" מבחינה הלכתית בזמנים בהם מותר לזרוע בו בשנה שישית, ובפעולות החקלאיות שמותר לעשות בו בחול המועד.
צ'יף יישומים ישראל
חברת צ'יף הייתה בין החלוצות בתחום שרידות המידע הממוחשב, והיא החברה הישראלית הראשונה אשר סיפקה שירותים ופתרונות להבטחת שרידות מידע והמשכיות השירות. כיום עיקר פעילות החברה הוא בתחום פיתוח תוכנה למניעת נזקי מידע ולגיבוי מערכות מחשב ונעשה ממשרדיה בנס ציונה.
תוכנות חופשיות
במהלך השנים פותחו על ידי החברה תוכנות רבות שחולקו לציבור הרחב כתוכנות חופשיות ושיתופיות, תוכנות אלו מופצות בכל רחבי העולם ככלי עזר, לטכנאים ואנשי מחשבים, למניעת תקלות ולזיהוי בעיות אובדן מידע בכלל ובדיסקים קשיחים בפרט. חלק מתוכנות אלו הפכו במהלך השנים למוצרי מדף.
יחסי טורקיה–מונקו
יחסי טורקיה–מונקו הם היחסים הדיפלומטיים הרשמיים שבין הרפובליקה הטורקית לבין נסיכות מונקו.
פרנק מילר
ביוגרפיה
במשך השנים שעבד כשכיר בתעשיית הקומיקס, הפך מילר לקול מרכזי וחשוב בחזית תנועת היוצרים החופשית כשעבודתו של מילר נעה רבות בין יצירה במרכז התעשייה בעבדותו על אייקוני ענק כגון "באטמן" ו"דרדוויל" לבין יצירה עצמאית על דמויות פרי יצירתו. כתוצאה מכך, החל מתחילת שנות ה-80 עבר מילר ליצירה עצמאית. הקומיקס "רונין" הוא אחת מעבודותיו העצמאיות הידועות ביותר, קומיקס זה הוא סיפור מדע בדיוני על סמוראי שנכתב עבור חברת הקומיקס הגדולה DC קומיקס. זו הייתה אחת מן העבודות הראשונות שלו כשהוא שיתף פעולה עם אשתו לין וארלי שהמשיכה לעבוד איתו בעיקר בצביעה של הקומיקסים "באטמן: האביר האפל חוזר" ו-"300". אחת מעבודותיו האישיות הוא הקומיקס "Give Me Liberty" אותו יצר יחד עם דייב גיבונס ו"Hard Boiled" שיצר עם ג'ף דארו. עיר החטאים הייתה העבודה הראשונה שלו שעשה לגמרי לבד. הסדרה הייתה מאוירת אך ורק בגוני שחור-לבן והביאה את סיפורי הפשע המתרחשים בעיר הדמיונית. סין סיטי פורסמה על ידי חברת ההפצה דארק הורס.
איסור הקמת מצבה
מאפייני המצבה לא מוגדרים במקרא, וקיימת עמימות לגביהם. ככלל, המצבה יותר אחידה ממזבח, שעשוי מאבנים רבות. אך יש מחלוקת אם דווקא אבן בודדה נחשבת למצבה או שגם חיבור אבנים שונות יכול להיחשב למצבה. כמו כן קיימת מחלוקת לגבי אופי הפולחן אליו משמשת המצבה.
מזכיר הצי של ארצות הברית
סמכויות
מחלקת הצי של ארצות הברית (DoN) אחראית על שתי זרועות של לובשי מדים: צי ארצות הברית וחיל הנחתים של ארצות הברית. מזכיר הצי אחראי, ובידיו הסמכות החוקית "לנהל את כל ענייני מחלקת הצי", כלומר הוא פקיד הממשל האחראי עליה, הכפוף למגבלות החוק ולהנחיות הנשיא ומזכיר ההגנה. למעשה, כל הסמכויות הנוגעות לצי ולחיל הנחתים, למעט במקרים בהם הוגדר במפורש בחוק, נגזרות מסמכויותיו של מזכיר הצי.
הסרט שלא היה
התגובות לסרט
למרבה האירוניה, הסרט עורר תגובה נלהבת יותר בעת יצירתו מאשר לאחר שידורו. במהלך יצירת הסרט, בשנת 1993, הוענק ללוי פרס ישראל, על תרומתו לאורך חייו לטלוויזיה הישראלית. למחרת נכתב בכותרת בעמוד הראשון של עיתון ידיעות אחרונות, "חתן פרס ישראל עושה סרט על 'תאי העינויים' של שירות הביטחון הכללי". השימוש בעינויים היה זה מכבר נושא חם בישראל, ובשנת 1987 קבעה ועדה רשמית בראשות נשיא בית המשפט העליון לשעבר משה לנדוי כי לפעמים יש צורך ב"לחץ פיזי מתון" ככלי חקירה. בעוד שפסק דין זה זכה לתשומת לב רבה, ההגדרה המדויקת של "לחץ פיזי מתון" הופיע בדוח שני שנותר חשאי. במילים אחרות, בעוד שצורות קשות של עינויים, היו ככל הנראה בלתי חוקיות לפי פסיקת ועדת לנדוי, ניתן להפעיל לחץ פיזי ופסיכולוגי "מתון" על עצורים. לאלו שתמכו בשימוש בעינויים כדי להשיג מידע חיוני, נראה היה כאילו לוי מערער אפילו על זה. בדברי המבוא שלו לרטרוספקטיבה של 2006 על עבודתו של לוי, ציין ענר פרמינגר כי: "לממסד הישראלי לא הייתה ברירה אלא לחבק את לוי ולהעניק לו את פרס ישראל ב-1993, אבל גם זה לא הצליח להשתיק את קולו החודר ולהאיר את נקודת המבט הבלתי מתפשרת שלו על החברה הישראלית. כשהשמאל הישראלי היה באופוריה ומשוכנע שהשתלט על השלטון, רם לוי עשה סרט חתרני לטלוויזיה הישראלית והעז לראשונה לגעת ולנער את טאבו השתיקה סביב עינויי אסירים ביטחוניים על ידי השב"כ.
ניהול משברים
מאפייניו של ניהול משברים מקצועי
ניהול משברים מקצועי כולל: ניהול משברים נע בשני אפיקים במקביל - תגובה למשבר עצמו ותגובה למדיה. מתחלק למספר שלבים:
משברי סייבר
בעוד ברבים מאירועי הסייבר של השנים האחרונות התמריץ של הפורצים הוא תמריץ כספי לא תמיד כך הוא הדבר. לא פעם מדובר בפריצות שהן למעשה טרור קיבנטי דוגמת תקיפה שהתרחשה ב-2017 ושיתקה בתי חולים בבריטניה, או ניסיונות התערבות של מדינה זרה (דוגמת הפריצה לשרתי המפלגה הדמוקרטית במערכת הבחירות לנשיאות האמריקאית ב-2016 המשויכת לרוסיה). במקרים אחרים אלו ארגונים אנרכיסטיים הפועלים לקידום אידאולוגיות ו/או עובדים לשעבר המעוניינים לנקום בארגון. באופן דומה, ישנם סוגים שונים של אירועי סייבר - חלקם בעלי אופי הרסני לארגון וחלקם קלים יותר. בעוד בחלק מהארגונים האירוע מאופיין בנעילה של מחשבים במקרים אחרים ההאקרים מצויים במערכת תקופה ממושכת ללא ידיעת הארגון וממתינים לשעת כושר לעשיית שימוש במידע שברשותם.
חיים גיל (במאי)
ביוגרפיה
במהלך מלחמת יום הכיפורים נודע בשל דיווחיו מהחזית הסורית ברמת הגולן. אחרי המלחמה ערך גיל מבחר כתבות מהחזית לסרט באורך של כ-50 דקות בשם "עמק הבכא" ששודר לראשונה בערוץ הראשון בשנת 1981. בסוף המלחמה (1974) דיווח מהגדה המערבית של תעלת סואץ על יחסים לא רשמיים בין חיילים ישראליים לחיילים מצריים. הכתבות, שצולמו במצלמה נסתרת, מראות את החיילים מתיידדים ביניהם, מדברים, מחליפים כתובות, מכינים חפלה ומשחקים כדורגל.
פרסם שני ספרים: הרומן האוטוביוגרפי "כצל ענן לבן" בהוצאת כרמל (1999), והנובלה "חזרה כללית", סיפור אהבה על רקע עתידני שנכתב בתקופת מחלתו הסופנית בשנים 2007–2008. הנובלה פורסמה על ידי "גיל הפקות" בשנת 2010, אחרי מותו של חיים גיל.
חיים פרטיים
בשנת 1958 נישא ליונה (הוכרמן), עובדת סוציאלית במקצועה. בנם אסף גיל (נולד 1962) מפיק טלוויזיה. בתם יעל (נולדה 1965) בוגרת "בצלאל" ומועסקת כמאפרת בהפקות טלוויזיה.
טרקטור פאנהארד שטילון
טרקטור פאנהארד שטילון במלחמת העולם הראשונה
בתקופת מלחמת העולם הראשונה דגמי "טרקטור פאנהארד שטילון" השתתפו בעיקר במשימות של גרירת תותחים.
יצרנית כלי הרכב "פאנהארד "
בין השנים 1963–1968 "פאנהארד" הייתה בבעלות סיטרואן, ומאוחר יותר בבעלות פיג'ו.
וואנג קי-צ'ון
קריירה
במהלך הקריירה זכה וואנג בתחרויות רבות מהסבב העולמי וביניהן זכיות בטורניר טוקיו ופריז היוקרתיים.
פונקציית גיבוב
Chained Hashing (פונקציית גיבוב משורשרת)
תאורטית אפשר להקצות שטח זיכרון כגודל המרחב U ואז כל אלמנט יהיה ממופה לעצמו לפי סדר רץ כלשהו (כל אלמנט יכול להיות אינדקס של עצמו). אולם במקרה זה צריכת הזיכרון תהיה בזבזנית כי אם N קטן משמעותית מ-U שטח הזיכרון לא ינוצל במלואו. מלבד זאת ייתכן שיהיה בלתי מעשי להקצות כמות כזו של זיכרון אם המרחב גדול. הפתרון של דמי פשוט; מגדירים פונקציה h שהיא פונקציה "אקראית", "כאוטית", "משוגעת": שתמפה את הערכים באקראי, כך שכל כניסה i במערך A[1..N] תכיל רשימה מקושרת (מכאן השם), של מפתחות k (אם במקרה קיימים שניים או יותר באותה כניסה) כך שמתקיים h(k)=i. לכל מפתח מצמידים את המידע המשויך אליו. לצורך הפונקציה האקראית הציע דמי פונקציה פשוטה כמו כאשר p ראשוני. בממוצע הפונקציה פועלת כמצופה והערכים מתפזרים היטב על פני המערך. הסיכוי שיימצאו מספר גדול של מפתחות בכניסה אחת הוא נמוך. אפשר לראות שמציאת ערך בטבלה היא בממוצע בסיבוכיות של O(1).
פטר סולברג
אליפות העולם בראלי
בשנת 2004 ניצח חמישה מרוצים, אך הפסיד את תואר האליפות ללב, שניצח מרוץ אחד יותר. שני ניצחונות בשלושת המרוצים הראשונים של 2005 הציב אותו בראש הטבלה. רצף של שבעה ניצחונות של לב יצר פער גדול אותו לא הצליח לצמצם עד לסיום העונה. בראלי אוסטרליה, המרוץ האחרון בעונה, נאלץ לפרוש לאחר שפגע עם רכבו בקנגורו שחצה את המסלול. רצף העונות הטובות נקטע בשנת 2006, במהלכה לא הצליח לנצח אף מרוץ. את העונה סיים במקום השישי, בפער ניכר מהמקומות הראשונים. הדבר חזר על עצמו גם בשתי העונות הבאות, בהן לא היה חלק מהמאבק על האליפות. בדצמבר 2008 הודיעה סובארו על פרישה מאליפות העולם.
ראלי-קרוס
את עונת 2016 פתח עם ניצחון. היה זה ניצחונו היחיד במהלך העונה. בראלי קנדה סיים במקום החמישי, אנטון מרקלאנד שסיים אחריו התקשה לבלום לאחר חציית קו הסיום והתנגש בסולברג בעוצמה. הפציעה לא הייתה חמורה והוא שב לתחרויות כבר במרוץ הבא. לקראת עונת 2017 חתם על הסכם לשיתוף פעולה עם פולקסווגן ועבר להתחרות עם דגם הפולו. הוא ניצח את ראלי בריטניה, אך רצף של חמישה ניצחונות של בן קבוצתו יוהאן כריסטופרסון העניקו את האליפות לשוודי. בראלי לטביה נפצע בתאונה, בעקבותיה סבל משבר בעצם הבריח ואף שבר מספר צלעות. שבועיים לאחר מכן וחמישה ימים בלבד לאחר שנותח שב להתחרות בראלי גרמניה.
מרוץ האלופים
סולברג השתתף מספר פעמים באירוע מרוץ האלופים, במהלכו שיתף פעולה עם טום קריסטנסן בגביע האומות. בשנת 2014, השנה הראשונה בה לקח חלק במרוץ ניצח הצמד את התחרות וזכה בגביע לאחר שניצחו בגמר את הצמד הבריטי דייוויד קולטהרד וסוזי וולף. בשני האירועים הבאים לא הצליח הצמד הנורדי להעפיל לגמר.
אדישות
אדישות עשויה להיות מכוונת אדם, פעילות או סביבה. לעיתים היא מלווה בעוינות. היא מהווה תגובה שכיחה לדחק פסיכולוגי ובמקרה זה היא מגולמת כ"חוסר אונים נרכש" אשר קשור לרוב בדיכאון קליני.
סלבדור איינדה
חייו
איינדה עבד בכמה בתי חולים עד שמונה לסגן מנהל במחלקה לאנטומיה פתולוגית בבית החולים ואן בורן. בשנת 1937 פרסם את העבודה "על המציאות החברתית והרפואית בצ'ילה".
פעילותו הפוליטית
במשך כמעט ארבעים שנות פעילות פוליטית, שימש איינדה כנציג המפלגה הסוציאליסטית, גם כסנאטור וכשר. הוא התמודד, ללא הצלחה, בבחירות לנשיאות בשנים 1953, 1958 ו-1964. ב-1970, לאחר מערכת בחירות דרמטית, נבחר לנשיא צ'ילה בראשות המפלגה הסוציאליסטית. הייתה זו הפעם הראשונה בהיסטוריה של אמריקה הלטינית שנשיא בעל השקפות מרקסיסטיות נבחר בבחירות דמוקרטיות. איינדה ביקש ליישם את הסוציאליזם בדרכי שלום ובאופן דמוקרטי.
נפתלי חנהל'ס דוקטרוביץ
פעילותו הציבורית
נפתלי חנהל'ס לקח חלק בהקמת "מושב זקנים" במירון למען יהודי צפת והסביבה, הקים את ישיבת חברים לומדי תורה שליד קבר הרשב"י במירון.
מיתוג מנות
ברשת מחשבים ובתקשורת, מיתוג מנות (באנגלית: Packet switching) היא טכניקה להעברת תשדורות, שהומצאה על ידי דונלד דייוויס ופול ברן בתחילת שנות השישים, ובה תשדורות נשלחות כאשר מצטברת כמות מסוימת של נתונים, גם אם אלו לא מייצגים את כלל הנתונים שיש להעביר. בשיטה זו אין מקצים מראש מסלול פיזי בין המקור ליעד, וכל תשדורת נשלחת במסלול המתאים לאותו רגע ומנותבת בין צמתים על גבי קווי תקשורת שיתופיים. זאת בניגוד לשיטת מיתוג מעגלים, שבה מוקצה קו תקשורת בלעדי בין שני צמתים למשך ההתקשרות, מסלול פנוי נקבע על ידי אלגוריתמים של פרוטוקולי ניתוב דינמיים אך גם יכול להיקבע מראש סטטית.
ג'ון גריידי
ג'ון "מייק המטייל" גריידי (באנגלית: John D. "Traveling Mike" Grady; מת ב-30 בספטמבר 1880) היה פושע אמריקאי שפעל בניו יורק במחצית השנייה של המאה ה-19. הוא נולד באירלנד בסביבות 1828, והחל את חייו בניו יורק כצייר.
גופתו נמצאה במשרדו שבשדרה השישית בניו יורק. על אף שקרובי משפחתו האמינו שנרצח בידי משפחת פשע יריבה, הבדיקה שלאחר המוות העלתה שהוא מת מאי ספיקת לב, שנגרמה בעקבות דלקת הריאות ממנה סבל בחודשים שלפני מותו.
ברטראן דה ז'ובנל
ברטראן דה ז'ובנל (בצרפתית: Bertrand de Jouvenel; 31 באוקטובר 1903 – 1 במרץ 1987) היה פילוסוף, כלכלן מדיני ועתידן צרפתי.
דה ז'ובנל נמנה עם האינטלקטואלים הצרפתים המעטים שהתייחסו לכלכלה התאורטית ולכלכלת רווחה שהחלו להתפתח במהלך המחצית הראשונה של המאה ה-20 באוסטריה, באיטליה, בבריטניה ובארצות הברית. הבנה זו בכלכלה באה לידי ביטוי בספרו The Ethics of Redistribution (מאנגלית: "האתיקה של חלוקה מחדש").
הבולים של האי פיטקרן
פתיחת תחנת הרדיו על האי פיטקרן
על כל המעטפות הקיימות כיום בשוק הבולאי ניכרים סימנים ברורים של רטיבות, הדיו של החותמות מרוח, הבולים בחלק מן המעטפות זזו ממקומם המקורי על המעטפה, וכתמי רטיבות מופיעים בחלקים שונים של המעטפות.
משלוח מכתבים בדואר אוניות
ידועים גם מקרים בהם הועלו דברי הדואר על ספינות שהפליגו מפיטקרן לכיוון ההפוך. כך לדוגמה הועלו מכתבים שנועדו להגיע לאנגליה שבמזרח, על ספינות שהפליגו לניו זילנד. עקב תנאי מזג האוויר הלא יציבים בחוף פיטקרן לא היה כל ביטחון שספינה המפליגה לכיוון הנכון תצליח לעגון כאשר תגיע לפיטקרן, ופקידי דואר פיטקרן למודי הניסיון ניצלו כל הזדמנות לשלוח את דברי הדואר בהצטברו במשרדם גם אם הדבר כרוך היה במסע בכיוון ההפוך.
השלמת סדרת הבולים הראשונה
ביום 1 בספטמבר 1951 נוספו לסדרת הבולים הראשונה של פיטקרן שני בולים נוספים.
סדרת הבולים השנייה
ביום 2 ביולי 1957 הנפיק דואר פיטקרן סידרה השנייה של בולים מן המניין. סידרה זו כללה 11 בולים, עליהם הופיע במסגרת דיוקנה של המלכה אליזבת השנייה. הבולים הודפסו בלונדון על ידי חברת דה לה רו.
מעמד בולי פיטקרן בקרב האספנים
אספני תולדות הדואר של פיטקרן מעדיפים להתמקד בתקופה שקדמה להנפקת הבולים, ולחקור את הנתיבים השונים בהם הועבר דואר האי ליעדו.
דוד זיצ'ק
פעילות התנדבותית
בין השאר התפרסמו בכתב עת זה, פרקי מבוא באסטרונומיה, אותם התכוון לקבץ לספר "מבוא לאסטרונומיה" בעברית.
פעילות במסגרת ההגנה
אותו טלסקופ, של מצפה הכוכבים, שימש לפי הצעתו של זיצ'ק למטרת תצפיות צבאיות עבור ארגון ההגנה. זיצ'ק פעל כאחראי על מי שעסקו בתצפיות אל מעבר לגבול, והוא עצמו ישב בתצפית בקומה העליונה של בית פולצ'ק ומסר מידע על תנועות הצבא הירדני.
Less than Zero
Less than Zero הוא סינגל של הזמר-יוצר הקנדי דה ויקנד, מתוך האלבום Dawn FM. השיר יצא כסינגל הרביעי מהאלבום ב-7 ביולי 2022, והוא נכתב על ידי דה ויקנד, מקס מרטין ואוסקר הולטר.
חתול שחור
חתול שחור מבחינה ביולוגית
אגודת חובבי החתולים מונה 22 הגזעים של חתול הבית היכולים להופיע עם פרווה בצבע שחור. פרווה בעלת פיגמנט שחור בלעדי (מלנין) נפוצה יותר בחתולים זכרים מאשר בנקבות. הכמות הגבוהה של המלנין גורמת לקשתית עין החתול השחור להופיע בצבע צהבהב.
חתולי הגזע חתול בומביי הוא תמיד שחור כפחם.
הר ולקאם
היסטוריה
ההר התגלה על ידי משלחת הסקר האמריקאית החוצה את אדמת ויקטוריה (U.S. Victoria Land Traverse party) בין השנים 1959–1960.
ההר נקרא בשם זה (ולקאם - מילולית "ברוכים הבאים") מאחר שהיה ההר הראשון שראתה המשלחת, לאחר שלושה חודשים של הליכה במישור שטוח.
צור מפוספס
גאולוגיה
הצור המפוספס מפולין הקטן נוצר ביורה עליון ומורכב בעיקר מ-α-קוורץ. המורפולוגיה של הגרגירים מעידה שהקוורץ אינו תוצר של המרה של אופאל וכלקדון, אלא השקעה ישירה ממי ים. הגבישיות גבוהה יותר במרכז התצביר. לעיתים נוכח בסלע כלקדון, בהיות תוצר של התגבשות מחדש של אופאל. מינרלים אחרים יכולים להימצא בצור בכמויות קטנות: מינרלי חרסית, קלציט, פצלת השדה, נציצים, גלאוקוניט, זירקון, טורמלין ורוטיל.
המסתורין הנשי
תוכן
"המסתורין הנשי" הוא תולדה של מחקר שערכה בטי פרידן בקרב הבוגרות של מחזור שנת 1942 של מכללת סמית (נורת'האמפטון, מסצ'וסטס, ארצות הברית) שבו למדה. רוב הנשים במחקרה הצביעו על חוסר שביעות רצון כללי מחייהן כעקרות בית. ממצאים אלו הובילו את פרידן לערוך מחקר מקיף יותר בנושא. המחקר כלל ראיונות עם עקרות בית נוספות, ניתוח מחקרים פסיכולוגיים, מסרים תקשורתיים ופרסומות. פרידן לא התכוונה לפרסם ספר אולם לא היה מגזין שהסכים לפרסם את המחקר. לפי ממצאיה, טענה פרידן, שרוב הנשים הן קורבנות של תפישות שגויות הדורשות מן הנשים למצוא את זהותן ואת משמעותן בחייהן דרך בעליהן ודרך ילדיהן.
הרהורים רעים
הרהור עבירה
הרהור עבירה הוא מונח של חז"ל, שמשמעותו מחשבת זנות וניאוף. המונח מופיע בין היתר בדרשת הפסוק: "ולא תתורו אחרי לבבכם ואחרי עיניכם", ודרשו חכמים: "אחרי עיניכם" - זה הרהור עבירה.
הרהורי עבירה קשים מעבירה
בטעם הדבר נחלקו הראשונים. רש"י מפרש: "תאוות נשים קשה להכחיש את בשרו יותר מגופו של מעשה", כלומר מפרש קושי כנזק רפואי. ואילו הרמב"ם מפרש: "מפני שהחוטא בהרהור חוטא בשכל, במבחר מדותיו, ואינו דומה מרי של עבד פחות למרי של שר גדול".
מלחמת האזרחים בלבנון
גופים מרוניים עדתיים שנוסדו בזמן הלחימה
הגופים המרוניים השונים אשר הוקמו בזמן הסכסוך, נוצרו אד הוק לענייני המלחמה. ארגונים אלו, מטיב הקמתם, היו קיצוניים ביחסם אל המחנה הרדיקלי והטו את המחנה השמרני כולו לקיצוניות.
שינוי עמדה סורית
מסמך הרפורמות אושר באופן מיידי על ידי מנהיגי המחנה השמרני (למעט ריימון אדה), אך במחנה הרדיקלי נתקל המסמך בהתנגדות עזה. ג'ונבלט דחה את הרפורמה בטענה כי אין לבצע רפורמות במפתח העדתי אלא לבטלו כליל, בכל דרגי השלטון. הפלסטינים דחו הרפורמה בשל החשש מן ההגבלה על פעילותם והטלת פיקוח סורי, שהשתמעה מן המסמך. דחייתו של המסמך על ידי המחנה הרדיקלי סימנה את התחלת השינוי בעמדה הסורית בלבנון. הסורים, שבעבר תמכו במחנה הרדיקלי החלו להעביר בהדרגה את תמיכתם אל המחנה השמרני.
ישראל החלה לסייע לכוחות המרוניים באימונים, חימוש וטנקים מחודש מאי. החל מחודש יוני, נוצרה רצועת כפרים מרוניים בגבול הדרומי עם ישראל שביקשו וקיבלו חסות מישראל. החסות הישראלית התבטאה בעיקר בסיוע הומניטרי ובהמשך גם בהיתרי עבודה בישראל לתושבי הדרום. כעבור זמן קצר נודע הגבול, הן בקרב הנוצרים בלבנון והן בישראל, בשם "הגדר הטובה". כמו כן, עזרה ישראל בארגון ובאימון צבא נוצרי באזור דרום לבנון.
מלחמת ההרים
באוגוסט 1983 הסיגה ישראל את כוחותיה ממחוז הרי השוף (דרומית-מזרחית לביירות), ונותרה רק ברצועת הביטחון (בה תמצא תוך הפרת החלטה 425 של מועצת הביטחון, עד שנת 2000). בנסיגתה מהשוף, ישראל הסירה את החיץ האנושי של חייליה שניצב בין המיליציות הנוצריות לבין הדרוזים, וגרמה לסבב לחימה נוסף, שזכה לכינוי "מלחמת ההרים". עד ספטמבר, הדרוזים הצליחו להשתלט כמעט על כל השוף.
הלחימה מתגברת
בשנים אלו, החל להתהוות ארגון החזבאללה כקואליציה רופפת של קבוצות שיעיות שהתנגדו לכיבוש הישראלי, ופרשו מארגון אמל של נביה ברי. הקבוצה שאבה את השראתה מהאסלאם המהפכני השיעי של המהפכה האיראנית ב-1979, וזכתה לסיועם של כ-1,000 חברי משמרות המהפכה האיראניים שהגיעו מאיראן דרך סוריה ללבנון ביולי 1982. בסיוע איראני, מספר גדול של שיעים מנוכרים, עניים ולעיתים חסרי בית החלו לתמוך בתנועה, שהזרוע הצבאית שלה, הפכה לאחד מהארגונים הלוחמים החזקים ביותר בשלהי המלחמה, ובשנים לאחר מכן.
הלחימה במערב ביירות
במהלך אוגוסט 1990, הפרלמנט הלבנוני, שלא קיים את דרישתו של עאון להתפזר, והנשיא החדש הסכימו לשינויים בחוקה, ששיקפו את הרפורמות הפוליטיות שנדרשו בהסכם טאיף (בייחוד תיקון של סעיף 95 בחוקה, שעוסק בהרכב הפרלמנט; התיקון קבע כי העדות הדתיות תיוצגנה באופן שווה במוסדות הפוליטיים הלבנוניים). הפרלמנט הורחב ל-128 מושבים, ובפעם הראשונה חולקו המושבים באופן שווה בין הנוצרים למוסלמים (בעוד שלפני כן, היחס היה 5:6 לטובת הנוצרים).
ליודוביט שטור
ליודוביט שטור (, נ' 29 באוקטובר 1815 - 12 בינואר 1856) היה אבי התחייה הלאומית הסלובקית במאה ה-19, מתקנן השפה הסלובקית הסטנדרטית. חבר בבית הנבחרים של הממלכה ההונגרית, משורר, עיתונאי, מורה, פילוסוף ובלשן.
חייו
באוגוסט 1845 החל שטור להוציא עיתון, שאחר כך נוסף לו מוסף ספרותי, בשפה הסלובקית לה הוא עשה קודיפיקציה. עיתון זה יצא עד יוני 1848. בעיתון זה שטור הטיף לאוטונומיה תרבותית ופוליטית של הסלאבים בתוך האימפריה האוסטרו-הונגרית. באוקטובר 1847 נבחר שטור לפרלמנט ההונגרי כנציג מחוז זבולן, והיה לנציג היחיד של הסלובקים . שטור דרש זכויות למיעוט הסלובקי ובנוסף הטיף לסיום שלטון האצילים.
אופינקה
אופינקה עשויה ממלבן של עור מעובד העוטף את כף הרגל ומהודק בעזרת שרוך או רצועה. הרצועה קרויה נוז'יצה (ברומנית: nojiţă) וכך קרוי גם כל אחד מהחורים של האופינקה שדרכם מעבירים את הרצועה.
אח"י אילת (ק-40)
טיבוע אח"י אילת
לאחר מלחמת ששת הימים השתתפה אח"י אילת בסיורי ביטחון שוטף לאורך חופי סיני עד סמוך לפורט סעיד. בערב ה-21 באוקטובר, בשעה 17:30 בערך, במהלך סיור ביטחון שוטף לאורך חופי סיני, כאשר המשחתת הייתה במרחק של 13.5 מייל (כ-22 קילומטרים) מפורט סעיד נורה לעברה טיל סטיקס מסטי"ל מצרי מסוג "קומאר", מפתח נמל פורט סעיד. הטיל פגע בגשר המשני של האנייה, סמוך לבסיס התורן ופוצץ את הדוד הקדמי. שלוש דקות לאחר מכן פגע טיל שני באונייה, בנקודה סמוכה לפגיעת הטיל הראשון. שני הטילים שיתקו לחלוטין את מערכות ההנעה והקשר. בבסיס התורן פרצה שרפה, והאנייה החלה נוטה על צידה.
בתגובה הפגיז צה"ל ב-25 באוקטובר את בתי הזיקוק בעיר סואץ, ואלה הושמדו.
חטוף (סרט, 2017)
תקציר העלילה
מרגו שומעת את הקולות ומחפשת את קרלה ובנה המתחבאים בנחל מתחת לגשר עץ. קרלה דוחפת את מרגו למים ומטביעה אותה.
לבסוף מגיעים השוטרים וקרלה ומתפרסמת כגיבורת היום שחשפה רשת עולמית של מבריחי ילדים.
Louder (אלבום אולפן של R5)
Louder (בתרגום חופשי: רועש יותר) הוא אלבום הסטודיו הראשון של הלהקה R5. האלבום יצא לאור ב-24 בספטמבר 2013. האלבום Louder זמין גם בגרסת "דלוקס", עם 4 שירי בונוס הזמינים להורדה דיגיטלית. ניתן לרכוש גרסה של האלבום הכוללת את השיר "Wishing I Was 23" בחנויות Target באמריקה. החל מאפריל 2014, Louder זמין לרכישה בכל העולם, כולל בישראל, ועם האלבום מגיעה רצועת הבונוס "Wishing I Was 23".
אסון אולמי ורסאי
בעקבות האסון בני הזוג היגרו לארצות הברית.
הנצחה
שרית חדד החליטה עקב האסון לא לשיר עוד את השיר "לב זהב", שהושמע בזמן קריסת הרצפה.
בני זייד
בני זייד נוסדה ב-1966 מאיחוד הכפרים דיר ע'סאנה ובית רימא, בתקופת השלטון הירדני. המועצה המקומית קרויה על שם השבט הערבי בני זייד, אשר קיבל את השטח כפייף מאת הסולטאן האיובי צלאח א-דין במאה ה-12, בתמורה לשירות בצבא המוסלמי בתקופת מסעי הצלב הראשונים.
היסטוריה
לאחר מלחמת ששת הימים נערך סקר ארכאולוגי באזור הר אפרים, במהלכו נסקרו שני הכפרים המרכיבים את בני זייד: בית רימא ודיר ע'סאנה. במדרון הצפוני של בית רימא נמצאו חרסים מתקופת הברזל (א' וב', ימי ההתנחלות והמלוכה), התקופה הרומית-ביזנטית, ימי הביניים והתקופה העות'מאנית. בשוליים הצפוניים של דיר ע'סאנה נמצאו חרסים מתקופת הברזל ב', הביזנטית, ימי הביניים והעות'מאנית. ישנם מספר אתרים ארכאולוגיים בבני זייד, ובהם הגרעין הקדום של דיר ע'סאנה.
לאחר 1967
בעקבות מלחמת ששת הימים עבר הישוב לשליטת ישראל.
הקפות
בשמחת תורה
על פי מנהג המקובלים מתקופת האר"י, יש לקיים הקפות במוצאי 'שמיני עצרת', וקוראים להן 'הקפות שניות'. ואף הן לכבוד התורה, ולכן יש בהן מצווה. והורה הרב קוק לנגן בהן בכלי שיר, כדי שיהיה ניכר שכבר מוצאי יום טוב, ולא יֵראו כמוסיפים יום טוב שני של גלויות בארץ ישראל (אורח משפט קמב) . מנהג ההקפות השניות התחדש בשנת 1942 (ה'תש"ג) בתל אביב, פרי יוזמה של רבהּ, הרב יצחק ידידיה פרנקל. הרב פרנקל יזם את האירוע במוצאי חג שמחת תורה (שהוא ערב חג שני לתושבי חו"ל) כדי להזדהות עם קהילות אירופה שלא יכלו לחגוג את החג עקב השואה שבה היו נתונים באותה תקופה. המנהג התפשט מאז לכל הארץ, בעיקר כיוזמה של בתי כנסיות וישיבות, אבל תמיד זוכה לשיתוף פעולה של הרשויות, ובעיקר נועד לחבר הציבור שלא יכול או מעוניין לחגוג בבתי הכנסיות בחג עצמו על ידי הבאת החגיגות לכיכרות במרכזי הערים והוספת כלי נגינה והגברה שאותם לא היה אפשר להוסיף במהלך החג.
גלוקוז 6-פוספטאז
חשיבות קלינית
מחסור בגלוקוז 6-פוספטאז כתוצאה מפגם גנטי מאפיין את מחלת פון-גירקה (von Gierke's disease), הגורמת לאגירת יתר של גליקוגן בכבד ובכליות.
הר טובקאל
תיירות בהר ובסביבתו
בחורף, ההר מושך אליו גולשי סקי, בייחוד באתר הסקי "אוקיימדן". בחודשי הקיץ, ההר מהווה מוקד למטפסי הרים ולמטיילי טרקים. מספר מסלולי טרק שונים מוליכים אל ההר דרך הכפרים הברבריים שבסביבתו, ואורכים בין 7 שעות לתשעה ימים. במורדות ההר שוכן אגם טיפני. בכפר הברברי ארומד, נמצא קברו של סידי שמהרוש, הנחשב על ידי המקומיים למסוגל לגירוש שדים. בדרך אל ההר מצויים מספר כפרים ברבריים, בהם: אימליל, ארומד, טאשדירית, טיסלדאי ואמסוזרט.
מחמוד עבאס
הסכמי אוסלו
עבאס היה מיוזמי הסכמי אוסלו, וב־13 בספטמבר 1993 חתם עליהם בשם אש"ף. היה בין המועמדים לפרס נובל לשלום, אך מכיוון שרק שלושה יכולים לזכות בפרס בשנה אחת, נדחק החוצה. ב־1995 גיבש יחד עם יוסי ביילין את הבנות ביילין-אבו מאזן כבסיס להסדר אפשרי בין ישראל ומדינה פלסטינית. ההבנות מעולם לא הפכו להסכם רשמי, אך היוו בסיס ליוזמות אחרות. בספרו "הדרך לאוסלו" פרסם כי היה תיאום בין אש"ף למפלגת העבודה על מנת לטרפד את המשא ומתן עם ממשלת ישראל בראשות יצחק שמיר, שהתחיל בוועידת מדריד (1991), ופנייה של מפלגת העבודה לאש"ף לפעול לעידוד הצבעת ערביי ישראל למפלגות הערביות בבחירות לכנסת השלוש עשרה, על מנת להחליש את הליכוד. טענות אלו הוכחשו על ידי אפרים סנה ועל ידי נציגי אש"ף.